CELEX: 22005D0117
Language: hu
Date: 2005-09-30 00:00:00
Title: Az EGT-Vegyesbizottság 117/2005 határozata ( 2005. szeptember 30. ) az EGT-megállapodás VI. mellékletének (Szociális biztonság) módosításáról

22.12.2005   
            
            
               HU
            
            
               Az Európai Unió Hivatalos Lapja
            
            
               L 339/20
            
         
      AZ EGT-VEGYESBIZOTTSÁG
   
   117/2005 határozata
   (2005. szeptember 30.)
   az EGT-megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás VI. mellékletét a 2005. március 11-i 43/2005 EGT-vegyesbizottsági határozat (1) módosította.
            
         
               (2)
            
            
               A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK tanácsi rendelet végrehajtására vonatkozó szabályok rögzítéséről szóló 574/72/EGK rendelet módosításáról szóló, 2005. január 13-i 77/2005/EK bizottsági rendeletet (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. mellékletének 2. pontja (574/72/EGK tanácsi rendelet) a következőképpen módosul:
   
               1.
            
            
               A következő francia bekezdéssel egészül ki:
               
                           „—
                        
                        
                           
                              32005 R 0077: A Bizottság 2005. január 13-i 77/2005/EK rendelete (HL L 16., 2005.1.20., 3. o.).”
                        
                     
         
               2.
            
            
               A g) pontban foglalt kiigazításban a 303. pont (IZLAND – DÁNIA), a 323. pont (IZLAND – FINNORSZÁG), a 324. pont (IZLAND – SVÉDORSZÁG) és a 327. pont (IZLAND – NORVÉGIA) szövege helyébe a következő szöveg lép:
               „A szociális biztonságról szóló 2003. augusztus 18-i skandináv egyezmény 15. cikke: a rendelet 36. cikkének (3) bekezdése, 63. cikkének (3) bekezdése és 70. cikkének (3) bekezdése (betegség és anyaság, munkahelyi balesetek és foglalkozási megbetegedések tekintetében nyújtott természetbeni ellátások költségei, valamint munkanélküli-ellátás) és a végrehajtási rendelet 105. cikkének (2) bekezdése (igazgatási ellenőrzések és orvosi felülvizsgálatok költségei).”
            
         
               3.
            
            
               A g) pontban foglalt kiigazításban a 314. pont (IZLAND – LUXEMBURG) szövege helyébe a következő szöveg lép:
               „A szociális biztonság terén felmerülő költségek megtérítéséről szóló 2001. november 30-i megállapodás.”
            
         2. cikk
   A 77/2005/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. október 1-jén lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. szeptember 30-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 198., 2005.7.28., 45. o.
   
   
      (2)  HL L 16., 2005.1.20., 3. o.
   
   
      (3)  Alkotmányos követelmények fennállását nem jelezték.